Efter flere måneders omfattende renovering står Kennedy endelig klar med et helt nyt udtryk og fem nye butikker.

Det senest halve år har Kennedy Arkaden ved banegården i Aalborg gennemgået en omfattende renovering. - Endelig kan vi slå dørene op til det nye Kennedy, og vi glæder os meget til at tage imod hele Aalborg til et brag af en åbningsfest i september. Det gælder også for centerets mange butikker, som alle har planlagt en række festlige tiltag og gode tilbud for at markere en ny begyndelse for Kennedy, fortæller Jakob Veino, som er chef for udlejning hos ejendomsforvalteren Fokus Asset Management, der står bag Kennedy Arkaden i en pressemeddelelse. Shoppingcentret åbner i torsdag med et nyt udtryk samt fem nye butikker. • H&M • Creme Fraiche • Deichmann Sko • Imerco • Espresso House Genåbningsfest hele dagen Klokken 9:45 indvies det nye 'Kennedy' af borgmester Thomas Kastrup-Larsen. Frem til klokken 18 vil der være konkurrencer, musik fra byens DJs, samt en række hemmelige overraskelser. Arrangementet vil naturligvis blive afviklet efter Sundhedsstyrelses anbefalinger for forebyggelse af Covid-19 med blandt andet øgede spritdispensere og udlevering af gratis mundbind fra Apoteket, oplyser Kennedy Arkaden i en pressemeddelelse. Opdateres med levende billeder, når indvielsen finder sted.